25.11.2011 Jurnalul Oficial al Uniunii Europene L 310/1 (Acte fără caracter legislativ) REGULAMENTE REGULAMENTUL (UE) NR. 1215/2011 AL CONSILIULUI din 24 noiembrie 2011 de modificare a Regulamentului (CE) nr. 131/2004 de impunere a unor măsuri restrictive împotriva Sudanului CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 215 alineatul (1), având în vedere Decizia 2011/423/PESC a Consiliului din 18 iulie 2011 privind măsuri restrictive împotriva Sudanului şi a Sudanului de Sud şși de abrogare a Poziţiei comune 2005/411/PESC (), adoptată în conformitate cu titlul V capitolul 2 din Tratatul privind Uniunea Europeană, având în vedere propunerea comună a Înaltului Reprezentant al Uniunii Europene pentru afaceri externe şi politica de securitate și a Comisiei Europene, întrucât: (1) La 30 mai 2005, Consiliul a adoptat Poziţia comună 2005/411/PESC ()) privind adoptarea unor măsuri restrictive împotriva Sudanului. (2)  La 18 iulie 2011, Consiliul a adoptat Decizia 2011/423/PESC privind măsuri restrictive împotriva Sudanului şi a Sudanului de Sud și de abrogare a  Poziţiei  comune 2005/411/PESC.  Decizia 2011/423/PESC a modificat domeniul de aplicare al măsurilor restrictive impuse prin Poziţia comună 2005/411/PESC abrogată. (3) Prin urmare, Regulamentul (CE) nr. 131/2004 () al Consiliului trebuie modificat în consecință. (4)  Pentru a garanta eficacitatea măsurilor prevăzute de prezentul regulament, acesta trebuie să intre în vigoare imediat după publicare, JO L 188, 19.7.2011, p. 20. () JO L 139, 2.6.2005, p. 25. JOL 21, 28.1.2004, p. 1. ADOPTĂ PREZENTUL REGULAMENT: Articolul 1 Regulamentul (CE) nr. 131/2004 se modifică după cum urmează: 1. Titlul se înlocuieşte cu următorul text: „Regulamentul (CE) nr. 131/2004 al Consiliului din 26 ianuarie 2004 de impunere a unor măsuri restrictive împotriva Sudanului și a Sudanului de Sud”. 2. Articolul 2 se modifică după cum urmează: „Articolul 2 Sunt interzise următoarele: (a) acordarea de asistență tehnică pentru activități militare sau pentru livrarea, fabricarea, întreţinerea și utilizarea armamentului și a materialelor conexe de orice tip, inclusiv armele și munițiile, vehiculele și echipamentele militare, echipamentele paramilitare, precum și piesele componente şi de schimb ale acestora, direct sau indirect, oricărei persoane, entități sau organism care se află pe teritoriul Sudanului sau al Sudanului de Sud sau în scopul utilizării în aceste ţări; (b) finanțarea sau furnizarea de asistență financiară pentru activități militare, în special subvenții, împrumuturi sau asigurări ale creditelor de export, cu ocazia oricărei vânzări, furnizări, a oricărui transfer sau export de armament şi materiale conexe sau a oricărei acordări de servicii conexe de asistenţă tehnică, direct sau indirect, oricărei persoane, entități sau organism care se află pe teritoriul Sudanului sau al Sudanului de Sud sau în scopul utilizării în aceste țări.” 3. La articolul 4 alineatul (1) se introduce următoarea literă: „(e) sprijinirea reformei sectorului de securitate în Sudanul de Sud.”